| Melodi Grand Prix 2018 |
| --- |
|  |
| **Dato:** | 10. mars 2018 |
| **Sted:** | Oslo Spektrum, Oslo |
| **Programledere:** | Kåre Magnus Bergh og Silya Nymoen |
| **Arrangør:** | Norsk rikskringkasting |
| **Deltakere:** | 10 |
| **Vinner:** | «That's How You Write a Song» |
| **Artist:** | Alexander Rybak |
| Eurovision Song Contest 2018 |
| **Plass i semi:** | 1 av 18 |
| **Poeng i semi:** | 266 |
| **Plass i finale:** | 15 av 26 |
| **Poeng i finale:** | 144 |
| 

|  |  |  |
| --- | --- | --- |
| Melodi Grand Prix 2017 |  | Melodi Grand Prix 2019 |

 |

**Melodi Grand Prix 2018** var den 56. utgaven av Melodi Grand Prix, Norges nasjonale uttak til Eurovision Song Contest. Konkurransen ble arrangert lørdag 10. mars 2018 i Oslo Spektrum, som har huset samtlige norske finaler siden 2001. Programledere var Kåre Magnus Bergh og Silya Nymoen, som også ledet finalene i 2015 og 2016, og førstnevnte også 2017. Ti sanger deltok i finalen, og i likhet med 2017 ble vinneren kåret av seerne sammen med ti internasjonale jurygrupper. Alexander Rybak vant konkurransen med sin selvkomponerte låt «That's How You Write a Song». Rybak vant også både den norske og internasjonale finalen i 2009. Rybak representerte Norge i Eurovision Song Contest 2018 i Portugal i mai 2018. Der endte sangen som nummer 15 i finalen.

Bakgrunn
--------

Som tidligere år inviterte NRK norske og utenlandske musikere til å sende inn sanger til konkurransen. Denne gang kom imidlertid invitasjonen rekordtidlig – allerede 31. januar 2017, halvannen måned før finalen av Melodi Grand Prix 2017. «Vi er i oppkjøringen til årets MGP-finale, men jobber parallelt med å finne låter og artister til MGP 2018. Dette er en del av en langsiktig plan for at Norge igjen skal vinne Eurovision Song Contest», sa prosjektleder Stig Karlsen. Innleveringsfristen for bidrag var 10. september 2017. 

Da fristen hadde gått ut, hadde NRK mottatt nærmere 1200 melodier, noe som var ny rekord for andre år på rad. De innsendte låtene ble silt ned til rundt 100 og deretter vurdert av en lyttergruppe på rundt 50 personer. De ti finalistene ble presentert under en pressekonferanse 15. januar 2018, og låtene ble sluppet i sin helhet samme dag.

Blant deltakerne var tidligere vinnere som Alexander Rybak, Stella Mwangi og Aleksander Walmann. Ellers deltok etablerte artister som Alejandro Fuentes, Nicoline Berg Kaasin og Ida Maria.

I forkant av finalen var imidlertid nykommeren Rebecca og «Who We Are» den klare favoritten hos spillselskaper og Den norske Grand Prix-klubben. På plassene bak lå Alexander Rybak samt Stella og Alexandra. Vidar Villas «Moren din» var imidlertid den mest spilte låten av deltakerne på strømmetjenesten Spotify. Dagen før finalen var «Moren din» avspilt over én million ganger, mens andreplassen «Scandilove» hadde litt over 300 000 avspillinger på Spotify.

Sendingen
---------

Alexander Rybak, Stella Mwangi og Aleksander Walmann var blant deltakerne.  Foto: Ernst Vikne og Mykola Swarnyk 
Som opptakt til finalen produserte NRK flere oppladningsprogrammer på nett, radio og tv. På NRK P1 ble artistene presentert to og to hver lørdag i programmet *Snart MGP*, og deretter daglig i finaleuken på *Nitimen*. I tillegg hadde NRK1 daglige kveldssendinger fra Oslo Spektrum. Sendingene gikk direkte på NRK1 som del av kveldsprogrammet *Norge nå*. Finalen ble overført direkte på NRK1 og NRK TV fra klokken 19.55 til 22.18. Sendingen ble også overført på NRK P1 med Ole Christian Øen som kommentator.

Programledere var Kåre Magnus Bergh og Silya Nymoen. Foto: Martin Fjellanger, EuroVisionary
Sendingen åpnet med en kortfilm etterfulgt av et dansenummer på scenen, der programlederne sang utdrag fra tidligere norske Melodi Grand Prix-melodier. Deretter ble de ti finalesangene først fremført én gang, før seerne og de ti internasjonale jurygruppene stemte på låtene. Seernes stemmer telte 50 prosent og de internasjonale juryenes poeng de siste 50 prosentene. De fire beste låtene gikk deretter videre til gullfinalen.

Etter dette ble de fire gullfinalistene satt opp i to par, der vinnerne fra hvert par møtte hverandre i en gullduell. De to gullduellantene, Rebecca Thorsen og Alexander Rybak, fremførte deretter sangene sine på nytt. Både i gullfinalen og gullduellen var det norske seere alene som kåret vinneren. Låten med flest stemmer i gullduellen ble Alexander Rybak, og han ble valgt til å representere Norge i Lisboa i Eurovision Song Contest 2018 i mai. Norge deltok i semifinale 2 torsdag 10. mai.

Under sendingen besøkte NRK en Grand Prix-fest i Trondheim. I tillegg hyllet kanalen seere og tilhengere av konkurransen, blant annet ble en ivrig fan hentet opp på scenen og hyllet med krans og sang. I pausenummeret før gullfinalen opptrådte Karoline Krüger og Anita Skorgan med «For vår jord», som vant konkurransen 30 år tidligere. I pausen før gullduellen opptrådte JOWST og Aleksander Walmann med fjorårets vinnermelodi, «Grab the Moment». Med på scenen var også Oslo fagottkor og Didrik Solli-Tangen.

Deltakere
---------

Bidragene ble offentliggjort 15. januar, mens startrekkefølgen ble kunngjort 2. mars.

### Første runde

| Nr. | Tittel | Artist | Låtskrivere | Status |
| --- | --- | --- | --- | --- |
| 1 | «You Got Me» | Stella og Alexandra | Gustav Eurén, Niclas Arn, Stella Mwangi og Andreas Alfredsson | Gullfinale |
| 2 | «Talk to the Hand» | Aleksander Walmann | Joakim With Steen, Jonas McDonnell og Magnus Klausen | Gullfinale |
| 3 | «Scandilove» | Ida Maria | Ida Maria Børli Sivertsen og Stefan Törnby | Ute |
| 4 | «Light Me Up» | Nicoline | Nicoline Berg Kaasin, Johan Larsson og Emilie Adams | Ute |
| 5 | «I Like I Like I Like» | Tom Hugo | Tom Hugo Hermansen | Ute |
| 6 | «Stop the Music» | Charla K | Charla K, Per Gessle og Alex Shield | Ute |
| 7 | «Tengo Otra» | Alejandro Fuentes | Alejandro Fuentes, Angel Arce Pututi og Alejandro Pututi | Ute |
| 8 | «Moren din» | Vidar Villa | Vidar André Mohaugen, Jonas Thomassen og Martin Thomassen | Ute |
| 9 | «Who We Are» | Rebecca | Kjetil Mørland | Gullfinale |
| 10 | «That's How You Write a Song» | Alexander Rybak | Alexander Rybak | Gullfinale |

### Gullfinale og gullduell

| Nr. | Tittel | Artist | Låtskrivere | Plass |
| --- | --- | --- | --- | --- |
| 1 | «You Got Me» | Stella og Alexandra | Gustav Eurén, Niclas Arn, Stella Mwangi og Andreas Alfredsson | 3 |
| 2 | «Talk to the Hand» | Aleksander Walmann | Joakim With Steen, Jonas McDonnell og Magnus Klausen | 4 |
| 9 | «Who We Are» | Rebecca | Kjetil Mørland | 2 |
| 10 | «That's How You Write a Song» | Alexander Rybak | Alexander Rybak | 1 |

Avstemning
----------

### Første runde

I første runde stemte de internasjonale juryene på bidragene med poeng i valørene 1–8, 10 og 12. Det var ti internasjonale juryer med fem medlemmer i hver gruppe. Totalt ga de ti juryene gi 580 poeng, og tv-seerne hadde like mange poeng til fordeling. Seernes poeng ble fordelt ut fra hvor stor prosentandel hver sang fikk. Dersom et bidrag fikk 10 prosent av SMS-stemmene, fikk denne sangen 10 prosent av seernes 580 poeng – altså 58 poeng. De fire sangene med flest poeng avanserte til gullfinalen. Bare juryenes favoritter ble lest opp under avstemningen, det fulle resultatet fra første runde ble ikke offentliggjort.

| Nr. | Tittel | Frankrikes flagg | Russlands flagg | Tsjekkias flagg | Danmarks flagg | Bulgarias flagg | Estlands flagg | Nord-Makedonias flagg | Israels flagg | Sveriges flagg | Storbritannias flagg |
| --- | --- | --- | --- | --- | --- | --- | --- | --- | --- | --- | --- |
| 1 | «You Got Me» | Frankrikes flagg |  |  |  |  |  |  |  |  | Storbritannias flagg |
| 2 | «Talk to the Hand» |  |  |  |  |  |  |  | Israels flagg |  |  |
| 3 | «Scandilove» |  |  |  |  |  |  |  |  |  |  |
| 4 | «Light Me Up» |  |  |  |  |  |  |  |  |  |  |
| 5 | «I Like I Like I Like» |  |  |  |  |  |  |  |  |  |  |
| 6 | «Stop the Music» |  |  |  |  |  |  |  |  |  |  |
| 7 | «Tengo Otra» |  |  |  |  |  |  |  |  |  |  |
| 8 | «Moren din» |  |  |  |  |  |  |  |  |  |  |
| 9 | «Who We Are» |  |  |  | Danmarks flagg | Bulgarias flagg |  |  |  | Sveriges flagg |  |
| 10 | «That's How You Write a Song» |  | Russlands flagg | Tsjekkias flagg |  |  | Estlands flagg | Nord-Makedonias flagg |  |  |  |
| Talspersoner for juryene |
| 
* Frankrikes flagg Frankrike – Edoardo Grassi
* Russlands flagg Russland – Ekaterina Orlova
* Tsjekkias flagg Tsjekkia – Jan Bors
* Danmarks flagg Danmark – Molly Plank
* Bulgarias flagg Bulgaria – Vasil Ivanov
* Estlands flagg Estland – Mart Normet
* Nord-Makedonias flagg Nord-Makedonia – Meri Popova
* Israels flagg Israel – Alon Amir
* Sveriges flagg Sverige – Helen Mattsson
* Storbritannias flagg Storbritannia – William Lee Adams

 |

### Gullfinale

I gullfinalen var det norske seere alene som stemte. Etter en kort reprise av sangene, ble de fire gullfinalistene satt opp i to par. Vinnerne fra hvert par møttes deretter i en gullduell. Gullduellantene fikk med seg stemmene fra gullfinalens første del. Stemmetallene i gullfinalen samt navnene på de internasjonale dommerne ble offentliggjort på nrk.no etter finalen.

| Nr. | Tittel | Artist | Gullfinale | Gullduell | Plass |
| --- | --- | --- | --- | --- | --- |
| 1 | «You Got Me» | Stella og Alexandra | 29 784 | Ikke kvalifisert | 3 |
| 2 | «Talk to the Hand» | Aleksander Walmann | 7 927 | 4 |
| 9 | «Who We Are» | Rebecca | 46 260 | 123 504 | 2 |
| 10 | «That's How You Write a Song» | Alexander Rybak | 133 164 | 306 393 | 1 |

Hendelser
---------

Etter to år valgte Jan Fredrik Karlsen å trekke seg som musikalsk leder for Melodi Grand Prix, og i stedet tok prosjektleder Stig Karlsen over jobben. Stig Karlsen fortalte NRK at de internasjonale juryene skulle brukes også i 2018. I tillegg brukte Melodi Grand Prix-redaksjonen en referansegruppe bestående av interne og eksterne musikkfolk, Eurovision-fans og representanter fra publikum til å plukke ut de ti finalelåtene til finalen.

Også dette året åpnet redaksjonen for påmelding til neste års finale allerede før årets finale var avholdt. Påmeldingen til Melodi Grand Prix 2019 åpnet allerede 31. januar 2018 med frist til 9. september samme år. Det skulle også vise seg at to av deltakerne fra 2018, Tom Hugo og Alexandra Rotan, skulle vinne Melodi Grand Prix 2019 som medlemmer av KEiiNO.

### Reaksjoner på sendingen

Aleksander Walmann endte på fjerdeplass. Martin Fjellanger, EuroVisionary
Generelt var presse, fans og publikum positive etter sendingen. I etterkant av showet kom det imidlertid flere medieoppslag om at NRK hadde lagt på «falsk jubel» i sendingen, for bedre å få frem jubelen og applausen til publikum i Oslo Spektrum. «Det er relativt vanlig at man i tv-produksjoner kompenserer med pålegg av kontentumlyd for å kompensere for lyd som er vanskelig å fange opp i krevende omgivelser», sa prosjektleder Stig Karlsen til bladet *Kampanje*. Ettikrådgiver Gunnar Bodahl-Johansen ved Institutt for Journalistikk var derimot skeptisk til praksisen og mente det var med på å svekke sendingens troverdighet.

Flere av deltakerne, blant annet Vidar Villas team, mente også at de internasjonale fagjuryene ville favorisere engelskspråklige bidrag fremfor norske. NRK mente frykten var ubegrunnet og svarte med å offentliggjøre navnet på alle de 50 internasjonale jurymedlemmene etter sendingen. *Dagsavisen*-journalisten David Stenerud mente at NRK favoriserte Alexander Rybak, blant annet ved å gi ham startnummer 10 ved at programlederne flere ganger spurte de andre artistene om Rybaks sang og opptreden under sendingen. NRK avviste at de hadde favorisert Rybak, og sølvvinneren Rebecca understreket at hun ikke følte seg overkjørt eller urettferdig behandlet.

Finalen ble sett av 1 001 000 seere, en nedgang på rundt 150 000 seere fra året før. I aldersgruppen 10–29 år var seerandelen 78 prosent.

### Reaksjoner på resultatet

Rebecca kom på andreplass med «Who We Are». 
Alexander Rybak vant finalen med over 300 000 stemmer – rundt 2,5 ganger mer enn andreplassen «Who We Are». Dette var Rybaks andre seier i konkurransen, og etter sendingen var det delte meninger om vinnerbidraget. «Noen tror vi har vinnersjansen, mens andre bare gleder seg til Alexander Rybak må tørke av seg gliset når Norge ryker i semifinalen», sa Morten Thomassen, leder for Den norske Grand Prix-klubben, til NRK. *Aftenposten* mente det var «et sjansespill» å sende Rybak til Eurovision Song Contest i Lisboa.

«That's How You Write a Song» gikk imidlertid rett til topps på den norske iTunes-lista etter finalen – sammen med flere av de andre deltakerlåtene. Vinnersangen gikk også inn på topp 10 over de mest strømmede låtene på Spotify i Norge. Utover den påfølgende uken sank strømmetallene imidlertid raskt, og vinnerlåten hadde bare rundt halvparten så mange avspillinger som den foregående vinnerlåten «Grab the Moment». Rybaks vinnerlåt nådde også bare en 28. plass på VG-lista før den internasjonale konkurransen.

Selv om vinnerlåten ikke ble noen stor kommersiell suksess i Norge etter seieren, sank likevel Norges vinnerodds i Eurovision Song Contest kraftig. Uken etter seieren steg Norge fra 18. plass og opp til topp 10 blant de fleste internasjonale spillselskapene. I ukene før Eurovision Song Contest lå Norge på en syvendeplass over de største vinnerkandidatene. På samme tid før 2017-konkurransen lå «Grab the Moment» på en 27. plass.

Se også
-------

* MGPjr 2018
* Eurovision Song Contest 2018

Referanser
----------

1. 1 2  NRK. «Her er artistene i MGP 2018». *NRK*. Besøkt 15. januar 2018.
2. 1 2  Hyttebakk, Jon Marius (31. januar 2017). «MGP 2018: Påmeldingen er i gang!». *NRK* **(norsk)**. Besøkt 20. mai 2017.
3. ↑  Hyttebakk, Jon Marius (11. september 2017). «Ny påmeldingsrekord i MGP». *NRK.no* **(norsk)**. Besøkt 11. september 2017.
4. ↑  Halleraker, Tormod (13. desember 2017). «Deltok som «rabagast med korsett og pisk» i 2012. Leder neste års MGP». *Dagbladet.no* **(norsk)**. Besøkt 14. desember 2017.
5. ↑  Henriksen, Arve (8. mars 2018). «Rebecca er den «ukjente» favoritten». *Aftenposten*. Besøkt 9. mars 2018.
6. ↑  «Odds Norway Melodi Grand Prix 2018». Eurovision World. mars 2018. Arkivert fra originalen Bruk av `|arkiv_url=` krever at `|arkivdato=` også er angitt (hjelp). Besøkt 9. mars 2018.
7. ↑  Owe og Aune, Thomas Alvarstein og Oddvin (7.–9. mars 2018). «Vidar Villa knuser odds-favoritten i Melodi Grand Prix». *nrk.no*. Besøkt 9. mars 2018.
8. ↑  Tangen, Anders Martinius. «NRK TV med daglige forhånds-show fra Oslo Spektrum i uka før MGP-finalen - escNorge». Besøkt 1. mars 2018. [*død lenke*]
9. ↑  Sand, Camilla (2. mars 2018). «Følg oppladningen til MGP på NRK». *nrk.no*. Besøkt 3. mars 2018.
10. ↑  «NRK Radio - Hør Melodi Grand Prix - radio». *NRK Radio* **(norsk)**. Besøkt 10. mars 2018.
11. 1 2 3  «Melodi Grand Prix 2018 – finale». Norsk rikskringkasting. 10. mars 2018. Besøkt 11. mars 2018.
12. 1 2 3 4 5  Tangen, Anders Martinius. «Femti personer i den internasjonale juryen i MGP - escNorge». Besøkt 1. mars 2018. [*død lenke*]
13. 1 2  Sand, Camilla (16. februar 2018). «Melodi Grand Prix 2018». *NRK.no*. Besøkt 1. mars 2018.
14. 1 2  Tangen, Anders Martinius. «Gullfinalen blir til Gullduell i MGP - escNorge». Besøkt 7. mars 2018. [*død lenke*]
15. ↑  Hyttebakk, Jon Marius (2. mars 2018). «Her er låtrekkefølgen i årets MGP». *nrk.no*. Besøkt 2. mars 2018.
16. 1 2  Hyttebakk, Jon Marius (11. mars 2018). «Medlemmene i den internasjonale juryen». *nrk.no*. Besøkt 11. mars 2018.
17. 1 2 3  Hyttebakk, Jon Marius (12. mars 2018). «Fikk mer enn dobbelt så mange stemmer som Rebecca». *nrk.no*. Besøkt 12. mars 2018.
18. ↑  Ighanian, Catherine Gonsholt (19. mai 2017). «Jan Fredrik slutter som MGP-general». *VG* **(norsk)**. Besøkt 20. mai 2017.
19. ↑  «Karlsen gir seg som MGP-general». *Dagbladet.no* **(norsk)**. 19. mai 2017. Besøkt 20. mai 2017.
20. ↑  Hyttebakk, Jon Marius (19. mai 2017). «Karlsen gir seg som MGP-general». *NRK* **(norsk)**. Besøkt 20. mai 2017.
21. ↑  Hyttebakk, Jon Marius (31. januar 2018). «Nå kan du sende inn låt til MGP 2019». *nrk.no*. Besøkt 3. mars 2018.
22. ↑  «VG anmelder Melodi Grand Prix – låt for låt» **(norsk)**. Besøkt 13. mars 2018.
23. ↑  Lilleås, Heidi Schei (12. mars 2018). «NRK satte på falsk jubel under Melodi Grand Prix». *Nettavisen* **(norsk)**. Besøkt 13. mars 2018.
24. ↑  Jerijervi, Dag Robert. «Slik «lurte» NRK tv-seerne - satte på falsk jubel under Melodi Grand Prix» **(norsk)**. Besøkt 13. mars 2018.
25. ↑  «Frykter internasjonal MGP-jury diskriminerer norske låter». *Dagbladet.no* **(norsk)**. 9. mars 2018. Besøkt 13. mars 2018.
26. ↑  «Reagerer på hemmelig MGP-jury: - Hvem er disse menneskene?». *Dagbladet.no* **(norsk)**. 9. mars 2018. Besøkt 13. mars 2018.
27. ↑  «Her setter NRK siste spiker i MGP-kista til Rebecca (19) - Nye Meninger». *www.dagsavisen.no*. Besøkt 13. mars 2018.
28. ↑  «NRK slår tilbake mot kritikken:-Dette er en svært drøy påstand». *Dagbladet.no* **(norsk)**. 13. mars 2018. Besøkt 13. mars 2018.
29. ↑  Aune, Oddvin (13. mars 2018). «Milliontall da Rybak vant MGP». *nrk.no*. Besøkt 13. mars 2018.
30. ↑  Hyttebakk, Jon Marius (11. mars 2018). «Delte meninger om Rybaks vinnerbidrag». *nrk.no*. Besøkt 13. mars 2018.
31. ↑  Gjestad, Robert Hoftun (10. mars 2018). «Kommentar: «Sjansespill å sende Rybak til Eurovision»». *Aftenposten*. Besøkt 13. mars 2018.
32. ↑  «Norway iTunes Top 100 Songs | Hot Music Charts». 11. mars 2018. Arkivert fra originalen Bruk av `|arkiv_url=` krever at `|arkivdato=` også er angitt (hjelp). Besøkt 13. mars 2018.
33. ↑  Talseth, Thomas (16. mars 2018). «Lytterne svikter Alexander Rybak». *VG* **(norsk)**. Besøkt 26. april 2018.
34. ↑  «Norway: Alexander Rybak's odds of winning Eurovision narrow...as MGP reveals lopsided televoting results | wiwibloggs». *wiwibloggs* **(engelsk)**. 13. mars 2018. Besøkt 13. mars 2018.
35. ↑  «Norway: "That How You Write a Song" Enters Top Ten in Betting Odds - Eurovoix». *Eurovoix* **(engelsk)**. 12. mars 2018. Besøkt 13. mars 2018.
36. ↑  «Odds Eurovision Song Contest 2018». *Eurovisionworld* **(engelsk)**. Besøkt 26. april 2018.
37. ↑  «Odds Eurovision Song Contest 2017». *Eurovisionworld* **(engelsk)**. Besøkt 26. april 2018.

| * v
* d
* r
Vinnere av Melodi Grand Prix |
| --- |
| 1960-årene | 
* 1960: «Voi Voi»
* 1961: «Sommer i Palma»
* 1962: «Kom sol, kom regn»
* 1963: «Solhverv»
* 1964: «Spiral»
* 1965: «Karusell»
* 1966: «Intet er nytt under solen»
* 1967: «Dukkemann»
* 1968: *«Jeg har aldri vært så glad i noen som deg» (trukket)*  og «Stress»
* 1969: «Oj, oj, oj, så glad jeg skal bli»

 | Norges flagg |
| 1970-årene | 
* (1970: ingen finale)
* 1971: «Lykken er»
* 1972: «Småting»
* 1973: «Å, for et spill»
* 1974: «Hvor er du?»
* 1975: «Det skulle ha vært sommer nå»
* 1976: «Mata Hari»
* 1977: «Casanova»
* 1978: «Mil etter mil»
* 1979: «Oliver»

 |
| 1980-årene | 
* 1980: «Sámiid ædnan»
* 1981: «Aldri i livet»
* 1982: «Adieu»
* 1983: «Do re mi»
* 1984: «Lenge leve livet»
* 1985: «La det swinge»
* 1986: «Romeo»
* 1987: «Mitt liv»
* 1988: «For vår jord»
* 1989: «Venners nærhet»

 |
| 1990-årene | 
* 1990: «Brandenburger Tor»
* 1991: *«Mrs. Thompson» (internt valgt)*
* 1992: «Visjoner»
* 1993: «Alle mine tankar»
* 1994: «Duett»
* 1995: « Nocturne»
* 1996: «I evighet»
* 1997: «San Francisco»
* 1998: «All I Ever Wanted (Was You)»
* 1999: «Living My Life Without You»

 |
| 2000-årene | 
* 2000: «My Heart Goes Boom»
* 2001: «On My Own»
* (2002: ingen finale)
* 2003: «I'm Not Afraid to Move On»
* 2004: «High»
* 2005: «In My Dreams»
* 2006: «Alvedansen»
* 2007: «Ven a bailar conmigo»
* 2008: «Hold On Be Strong»
* 2009: «Fairytale»

 |
| 2010-årene | 
* 2010: «My Heart Is Yours»
* 2011: «Haba Haba»
* 2012: «Stay»
* 2013: «I Feed You My Love»
* 2014: «Silent Storm»
* 2015: «A Monster Like Me»
* 2016: «Icebreaker»
* 2017: «Grab the Moment»
* 2018: «That's How You Write a Song»
* 2019: «Spirit in the Sky»

 |
| 2020-årene | 
* 2020: «Attention»
* 2021: «Fallen Angel»
* 2022: «Give That Wolf a Banana»
* 2023: «Queen of Kings»
* 2024: *Avholdes vinteren 2024*

 |